יונקים קטנים יותר החיים באזור כוללים סמור ארך-זנב, מרמיטה צפון-אמריקאית, ארנבון יער, ארנב ננסי, סנאיי קרקע מהמינים ', סנאי האנטילופה, ו-', מין הסנאי ', מין הירבוען ו. מיני עכברים כוללים ', , ", , ו. ישנם גם מיני עטלפים רבים שחיים בשטח המדבר הגבוה של אורגון.
עופות נפוצים במדבר גבוה כוללים שכווי לענה גדול, שליו קליפורני ו. ליד אגמי המדבר הגבוה ובאזורי גדות, יש ', ', , ', ', ', סטורנלה נגלקטה, סנוניות ותחמסים. מינים נפוצים נוספים כוללים ירגזי גמבל, , , גיבתון ירוק-זנב, ', ', , עורב שחור, ' ו-". עופות דורסים כוללים ינשופים, נצים, בז ערבות, עיט זהוב ועיטם לבן-ראש.
דראפט 2022 ב-NBA
מחרוזת (מוזיקה)
במוזיקה, מחרוזת (באנגלית: Medley) היא יצירה המורכבת מחלקים של קטעים קיימים, בדרך כלל שלושה, המנוגנים/המבוצעים בזה אחר זה, או לפעמים חופפים זה את זה. הם נפוצים במוזיקה פופולרית, ורוב המחרוזות מורכבות משירים ולא מקטעי כלי. ממחרוזת שהיא סדרת רמיקסים נקראת מגה-מיקס (באנגלית: Megamix). לעיתים קרובות מורכבת מחרוזת מכמה שירים בעלי קשר כלשהו.
מחרוזת הוא צורת הפתיחה הנפוצה ביותר להפקות תיאטרון מוזיקלי.
במוזיקה הלטינית, מחרוזות ידועות כ פוטפוריס או מוסייקוס.
BC פריז
מוזיאון פלנטין מורטוס
Madonna (entertainer)
Sire Records
דירת שותפים
דירת שותפים היא דירה המושכרת לשוכרים אחדים, כך שבה לכל אחד מהם אזור משלו (בדרך כלל חדר משלו), וכולם חולקים שימוש בחלקים משותפים בדירה, כגון מטבח וחדרי שירותים.
דירת שותפים מקובלת באזורים שבהם יש ביקוש לדיור על ידי אנשים בודדים (להבדיל ממשפחות), שאינם זקוקים לדירה שלמה לעצמם או אינם מסוגלים לממן שכירת דירה שלמה. דוגמה לכך היא עיר אוניברסיטאית, שבה סטודנטים רבים מסתפקים בדירת שותפים. השוכרים בדירת שותפים הם לעיתים בעלי היכרות קודמת ולעיתים זרים זה לזה ורק הדירה המשותפת מאחדת ביניהם.
הצטרפות לדירת שותפים קיימת, שאחד השותפים פרש ממנה, מצריכה בדרך כלל הסכמה של בעל הדירה ושל השותפים שנותרו בדירה.
בתרבות.
מחזות, סרטי קולנוע וסדרות טלוויזיה עוסקות במגורים בדירת שותפים, ובהם:
מרכז ז'ראר בכר
הייה סחפר
הֶייֶה סחפר (בהולנדית: Heije Schaper; 8 בספטמבר 1906 - 26 במאי 1996) היה לוטננט גנרל הולנדי אשר שימש כמפקד חיל האוויר המלכותי ההולנדי, ולאחר מכן שימש כיושב ראש מטה ההגנה המאוחד (מקביל לרמטכ"ל).
ביוגרפיה.
סחפר נולד ביאורה ב-8 בספטמבר 1906. ב-1926 הוא החל ללמוד בבית הספר להכשרת ספנים בליידן, וב-1929 סיים את לימודיו והתגייס לצי ההולנדי המלכותי. הוא הצטרף לכוח הצוללות והוכשר כתצפיתן, ולאחר מכן הועבר לשירות התעופה הימי. הוא הוצב על הצוללת Hr.Ms. K XIV, וב-1934 נשלח עמה לאיי הודו המזרחיים ההולנדיים. הוא שימש כמדריך טייס במחנה ההולנדי בסורבאיה, וב-1937 חזר להולנד. ב-1940, בעקבות הקרב על הולנד, נמלט סחפר ללונדון והצטרף לטייסת ה-320 של חיל האוויר המלכותי, אשר הורכבה מגולים הולנדיים. הממשלה ההולנדית הגולה בחרה בו למשימת איסוף מידע בתוך הולנד הכבושה. ב-15 באוקטובר 1940 הוא נחת בהולנד, אולם יום קודם לכן נלכדו מספר אנשי מחתרת הולנדיים שהסגירו מידע שגרם לכך שהגרמנים המתינו לבואו. הגרמנים פתחו באש מיד כשסחפר ירד מהמטוס, אולם הוא הצליח לעלות עליו בחזרה ולהמריא לבריטניה יחד עם כל צוותו. על פעולה זו, העניקה לו וילהלמינה, מלכת הולנד, את עיטור המסדר הצבאי של וילם.
ב-30 במאי 1942 הופל מטוסו של סחפר ליד האי טרסחלינג במהלך הפצצה על ספינות גרמניות. הוא נלכד בידי הגרמנים והובל כשבוי מלחמה למחנה סטלאג לופט III. במחנה הוא חבר לקבוצת אסירים בהנהגת רוג'ר בושל שארגנה תוכנית בריחה המונית מהמחנה - אירוע עליו מבוסס הסרט "הבריחה הגדולה". הבריחה נכשלה, ומרבית האסירים, ובכללם סחפר, נתפסו ופוזרו בין מחנות אחרים. עם סיום המלחמה באירופה, סחפר שוחרר וחזר והצטרף לחיל האוויר ההולנדי. הוא מונה למפקד הטייסת ה-321 של חיל האוויר ההולנדי אשר לחמה בציילון כנגד האימפריה היפנית. עם זאת, עד שהגיע לשם כבר תמה המלחמה גם בחזית זו. ב-1946 הוא מונה למפקד שירות האוויר הימי בכל רחבי ממלכת ארצות השפלה.
ב-1954 הוא עבר רשמית לחיל האוויר המלכותי ההולנדי ומונה לסגן מפקד החיל. ב-1956 הוא מונה למפקד חיל האוויר. בתקופתו, הוחלפו המטוסים המיושנים של חיל האוויר ההולנדי במטוסים חדישים יותר. ב-1 בנובמבר 1957 הוא מונה ליושב ראש מטה ההגנה המאוחד (מקביל לרמטכ"ל). ב-10 במאי 1959 הוא סיים את תפקידו ועבר לשמש כמפקד חיל החימוש. בין 1966–1967 הוא שימש כמזכיר האווירייה של הממשלה. הוא פרש מהצבא ב-1976.
בני ריינה
הנק פרפר
הנרי הרמן לאורנס "הנק" פְּרֶפֶּר (בהולנדית: Henry Herman Laurens "Henk" Pröpper; 18 ביוני 1906 - 5 באפריל 1995) היה לוטננט אדמירל הולנדי אשר שימש כמפקד הצי המלכותי ההולנדי, ולאחר מכן שימש כיושב ראש מטה ההגנה המאוחד (מקביל לרמטכ"ל).
ביוגרפיה.
פרפר נולד בזוטפן ב-18 ביוני 1906. הוא למד בבית הספר של הצי המלכותי ההולנדי, וב-1926 התגייס לצי המלכותי ההולנדי ונשלח לאיי הודו המזרחיים ההולנדיים. ב-1932 הוא חזר להולנד והשתתף בקורסים שונים של הצי. לאחר הקרב על הולנד ב-1940 הוא נמלט לבריטניה והתגייס לכוחות הממשלה ההולנדית הגולה. עד סוף המלחמה הוא השתתף במספר משימות בשירות הצי ההולנדי הגולה. בין היתר הוא שימש כמפקד הסיירת Hr.Ms. Soemba והשתתף עמה בקרב על אנציו ובפלישה לנורמנדי. לאחר המלחמה מונה פרפר לראש אגף החימוש של הצי. ב-1956 הוא מונה למפקד הצי ההולנדי. ב-10 במאי 1959 הוא מונה ליושב ראש מטה ההגנה המאוחד (מקביל לרמטכ"ל) וכיהן בתפקיד עד פרישתו מהצבא ב-10 במאי 1962.
3Blue1Brown
3Blue1Brown הוא ערוץ יוטיוב העוסק במתמטיקה שנוצר ומנוהל על ידי גרנט סנדרסון. הערוץ מתמקד בהוראת מתמטיקה גבוהה מנקודת מבט ויזואלית, ובתהליך של גילוי ולמידה מבוססת חקר במתמטיקה, אותו מכנה סנדרסון "להמציא מתמטיקה". הנושאים הכלולים בתוכן הערוץ כוללים אלגברה ליניארית, חשבון אינפיניטסימלי, רשתות עצביות מלאכותיות, השערת רימן, התמרת פורייה, קווטרניונים, טופולוגיה ועוד. נכון ליולי 2022, לערוץ למעלה מ־4.61 מיליון מנויים ו־292 מיליון צפיות.
היסטוריה.
סנדרסון סיים את לימודיו באוניברסיטת סטנפורד ב־2015 עם תואר ראשון במתמטיקה. הוא עבד באקדמיית קהאן מ־2015 עד 2016 כחלק מתוכנית מלגות התוכן שלהם, והפיק סרטונים ומאמרים על חשבון רב-משתני, אחר כך התחיל להתמקד לגמרי ב־3Blue1Brown.
3Blue1Brown התחיל כפרויקט תכנות אישי בתחילת 2015. בפודקאסט של Showmakers, סנדרסון הסביר כי הוא רוצה לתרגל את כישורי התכנות שלו והחליט ליצור ספריית גרפיקה בפייתון, שהפכה בסופו של דבר לפרויקט המכונה "Manim" (קיצור של Mathematical Animation Engine, "מנוע אנימציות מתמטיות"). כדי להשיג מטרה לפרויקט, הוא החליט ליצור סרטון עם הספרייה ולהעלות אותו ליוטיוב. ב־4 במרץ 2015, הסרטון הראשון שלו הועלה. הוא התחיל לפרסם סרטונים נוספים ולשפר את ספריית הגרפיקה.
סרטונים.
סרטוני 3Blue1Brown עוסקים בנושא הדמיית מתמטיקה, כולל מתמטיקה טהורה כמו תורת המספרים וטופולוגיה, וכמו כן, גם נושאים יישומיים יותר במדעי המחשב ובפיזיקה. החומרים הוויזואליים נוצרים בעיקר על ידי Manim, ספריית אנימציה של פייתון שנכתבה על ידי סנדרסון, אם כי מדי פעם משתמשים בתוכנות אחרות כמו אפליקציית Grapher של macOS. הערוץ כולל מספר סדרות בנושאים כולל אלגברה ליניארית, חשבון, משוואות דיפרנציאליות ורשתות עצביות. במהלך תחילת מגפת הקורונה, הערוץ גם הציג סדרה של הרצאות בשידור חי תחת השם "מתמטיקה בסגר" המיועדות לתלמידים הלומדים מהבית.
חיליס יוהאניס לה פבר דה מונטיני
חיליס יוהאניס לה פבר דה מונטיני (בהולנדית: Gillis Johannis le Fèvre de Montigny; 18 בדצמבר 1901 - 1 בינואר 1982) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1962–1965.
ביוגרפיה.
מונטיני נולד באמסטרדם ב-18 בדצמבר 1901. במהלך הקרב על הולנד במלחמת העולם השנייה הוא שימש כראש מטה הדיוויזיה ה-4. לאחר המלחמה שימש כמפקד העתודה הלאומית ואז כמפקד זרוע היבשה. ב-10 במאי 1962 הוא מונה ליושב ראש מטה ההגנה המאוחד (מקביל לרמטכ"ל) ושימש בתפקיד עד פרישתו מהצבא ב-5 בפברואר 1965.
היין זילסטרה
היין פיטר זילסטרה (בהולנדית: Hein Pieter Zielstra; 8 בנובמבר 1908 - 29 באוקטובר 1985) היה לוטננט גנרל בחיל האוויר המלכותי ההולנדי.
30 בנובמבר 1961 מונה זילסטרה למפקד חיל האוויר ההולנדי וב-5 במאי 1965 הועבר לשמש כיושב ראש מטה ההגנה המאוחד (מקביל לרמטכ"ל) עד פרישתו מהצבא ב-30 בדצמבר 1968.
The Paris Review
The Paris Review הוא רבעון ספרותי בשפה האנגלית שהוקם בפריז בשנת 1953 על ידי הרולד ל. יומס, פיטר מת'ייסן וג'ורג' פלימפטון. בחמש השנים הראשונות שלו, פרסם "The Paris Review" יצירות מאת ג'ק קרואק, פיליפ לארקין, ו"ס נייפול, פיליפ רות', טרי סאות'רן, אדריאן ריץ', איטלו קלווינו, סמואל בקט, נאדין גורדימר, ז'אן ז'נה ורוברט בליי.
סדרת "יוצרים ליד שולחן העבודה" של הרבעון כוללת ראיונות עם עזרא פאונד, ארנסט המינגוויי, ת"ס אליוט, חורחה לואיס בורחס, ראלף אליסון, וויליאם פוקנר, ת'ורנטון ויילדר, רוברט פרוסט, פבלו נרודה, ויליאם קרלוס ויליאמס, ולדימיר נבוקוב, ומאות יוצרים אחרים. מבקר הספרות ג'ו דייוויד בלאמי כינה את הסדרה "אחת מפעולות השימור התרבותיות המתמידות ביותר בהיסטוריה של העולם".